“หุ้นพลังงาน” ร่วงระนาว เซ่นราคาน้ำมันดิบทรุดหนัก 6% ต่ำสุดรอบ 1 ปี
"หุ้นพลังงาน" ร่วงระนาว เซ่นราคาน้ำมันดิบทรุดหนัก 6% ต่ำสุดรอบ 1 ปี
21 พ.ย. 2561

สืบเนื่องจากเมื่อคืนนี้ (20 พ.ย. 61) สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงกว่า 6% เนื่องจากการร่วงลงอย่างหนักของตลาดหุ้นสหรัฐฯ ส่งผลให้นักลงทุนวิตกกังวลเกี่ยวกับแนวโน้มเศรษฐกิจ และเทขายสินทรัพย์เสี่ยง
โดยสัญญาน้ำมันดิบ WTI ส่งมอบเดือนม.ค. ร่วงลง 3.77 ดอลลาร์ หรือ 6.6% ปิดที่ 53.43 ดอลลาร์/บาร์เรล ซึ่งเป็นระดับต่ำสุดนับตั้งแต่วันที่ 26 ต.ค. 2560 ส่วนสัญญาน้ำมันดิบ WTI เดือนธ.ค.ได้ครบกำหนดส่งมอบแล้วเมื่อวานนี้ ขณะที่สัญญาน้ำมันดิบเบรนท์ส่งมอบเดือนม.ค. ร่วงลง 4.26 ดอลลาร์ หรือ 6.4% ปิดที่ 62.53 ดอลลาร์/บาร์เรล
ทั้งนี้ ปัจจัยดังกล่าวส่งผลในเชิงลบต่อหุ้นในกลุ่มพลังงานที่ปรับตัวลดลงอย่างหนักในวันนี้ โดย ณ เวลา 11.11 น. ราคาหุ้น บริษัท ไทยออยล์ จำกัด (มหาชน) หรือ TOP อยู่ที่ระดับ 73.25 บาท ลบ 2 บาท หรือ 2.66% สูงสุดที่ระดับ 73.75 บาท ต่ำสุดที่ระดับ 72.75 บาท มูลค่าการซื้อขาย 372.93 ล้านบาท
ด้านราคาหุ้น บริษัท เอสโซ่ (ประเทศไทย) จำกัด (มหาชน) หรือ ESSO อยู่ที่ระดับ 11.80 บาท ลบ 0.20 บาท หรือ 1.67% สูงสุดที่ระดับ 11.60 บาท ต่ำสุดที่ระดับ 11.70 บาท มูลค่าการซื้อขาย 32.69 ล้านบาท
ขณะที่ ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 129 บาท ลบ 2 บาท หรือ 1.53% สูงสุดที่ระดับ 130 บาท ต่ำสุดที่ระดับ 128.50 บาท มูลค่าการซื้อขาย 942.61 ล้านบาท
ส่วนราคาหุ้น บริษัท ไออาร์พีซี จำกัด (มหาชน) หรือ IRPC อยู่ที่ระดับ 5.60 บาท ลบ 0.05 บาท หรือ 0.88% สูงสุดที่ระดับ 5.65 บาท ต่ำสุดที่ระดับ 5.50 บาท มูลค่าการซื้อขาย 317.12 ล้านบาท
ขณะเดียวกัน ราคาหุ้น บริษัท บางจาก คอร์ปอเรชั่น จำกัด (มหาชน) หรือ BCP อยู่ที่ระดับ 32 บาท ลบ 0.25 บาท หรือ 0.78% สูงสุดที่ระดับ 32.25 บาท ต่ำสุดที่ระดับ 31.75 บาท มูลค่าการซื้อขาย 43.41 ล้านบาท
ด้านราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 48.25 บาท ลบ 0.25 บาท หรือ 0.52% สูงสุดที่ระดับ 48.50 บาท ต่ำสุดที่ระดับ 48 บาท มูลค่าการซื้อขาย 890.41 ล้านบาท